De-a lungul ultimilor 20 de ani
mai mult de 800.000 de persoane au murit în SUA
din cauza supradozelor de droguri.
Da, mai mult decât toate viețile pierdute
în toate războaiele în care această țară a luptat.
Majoritatea acestor cazuri se datorează opioidelor.
Din păcate, în timp ce avem această conversație,
cel puțin o persoană va muri din cauza unei supradoze de droguri,
și un copil va fi născut confruntându-se cu simptome severe de sevraj
datorate expunerii în uter la opioide.
Abia recent, unele companii farmaceutice au fost considerate responsabile
din punct de vedere legal pentru criza opioidelor.
Și în comparație cu veniturile lor de miliarde de dolari,
penalitățile economice pe care le plătesc par minuscule.
Așa că lăsați-mă să pun o întrebare:
de ce dependența și stigmatul dependenței
face în regulă subevaluarea vieților umane?
Ironic, sunt adesea întrebată opusul.
De ce ar trebui să ne pese de „dependenți”?
Uneori sunt certată de oameni
care cred că cei care suferă de o tulburare de consum de substanțe
și-au făcut-o cu mâna lor.
Sigur sunt slabi,
nu au nicio busolă morală
și de asta nu merită niciun ajutor.
Dar dacă știți ceva despre dependența de opioide,
știți că această populație nu se încadrează în acest stereotip -
nicio dependență nu se încadrează.
Aceștia sunt mame, tați și bunici.
Sunt profesori, lideri de afaceri,
majorete, sportivi,
asistenți medicali și șoferi de autobuz.
Sunt fratele sau sora ta.
Ei reprezintă fiecare fibră din țesătura societății noastre.
Da, fiecare persoană a devenit dependentă într-un mod diferit,
dar o cauză majoră a epidemiei curente
e prescripția medicală în număr imens a medicamentelor opioide
pentru tratarea durerii cronice.
Și acesta e un lucru care face această epidemie diferită.
Această epidemie a fost cauzată de prescripțiile doctorilor.
Cercul a început când companiile farmaceutice au convins medicii
că pacienții lor nu ar trebui să simtă nicio durere.
Producătorii de opioide au susținut
că medicamentele lor foarte puternice nu dau dependență
doar dacă persoanele care le consumă sunt anumite tipuri de persoane
din anumite tipuri de comunități.
O asemenea dezinformare,
combinată cu educația limitată a clinicienilor
și ignoranța publică despre dependență,
e ceea ce a creat epidemia.
Așadar, așa am ajuns aici.
Acum întrebarea e:
cum tratezi o epidemie națională de opioide?
În timpul unei epidemii,
normal, guvernele, clinicienii și oamenii de știință se adună
să-i ajute cei afectați.
Dezvoltă strategii noi de tratament sau chiar neconvenționale
pentru a aborda rapid situația.
Acesta nu a fost cazul epidemiei de opioide.
Însă, imaginea se schimbă.
Începem să vedem acțiuni guvernamentale mai agresive.
De exemplu, NIH a început recent o nouă inițiativă numită HEAL.
Însemnând „Ajutând la combaterea dependenței pe termen lung”,
și are ca scop accelerarea cercetării pentru gestionarea durerii și dependenței
prin finanțarea de noi strategii de tratament.
Strategia de tratament curentă pentru dependența de opioide
e consumul de alte opioide precum metadina.
Aceste câteva medicamente au fost folosite în ultimii 50 de ani.
Sunt considerate tratament prin înlocuire,
practic combat focului cu focul.
Au salvat numeroase vieți,
însă nu sunt folosite de mulți care încă au nevoie de ele.
De ce?
Aceste medicamente dau și ele dependență,
și de aceea vin cu multe reglementări guvernamentale.
Sute de mii de oameni trebuie să fie strict monitorizați în fiecare zi.
Trebuie să găsească o clinică de opioide,
deseori departe de casă,
să-și ia medicația și apoi să încerce să ajungă la serviciu.
Evident, nu e cea mai eficientă strategie de tratament pentru o epidemie.
Și ridică întrebări evidente.
De exemplu: de ce e tratamentul pentru dependență diferit
de alte tulburări medicale?
Pentru cele mai multe tulburări medicale,
o rețetă medicală care nu dă dependență poate fi luată de la farmacie.
De ce medicii care tratează pacienți cu tulburări de consum de substanțe
au opțiuni de tratament limitate?
Nimeni nu spune niciodată
că două-trei tratamente sunt suficiente pentru cancer,
în special când nu e un remediu.
Și asta ne aduce la acea problemă de 200 de miliarde de dolari.
Combaterea focului cu foc e o strategie rezonabilă,
dar cum ar fi să folosim o altă formă de foc,
o formă mai sigură de foc?
Ce ziceți de dezvoltarea unui tratament care nu dă dependență
derivat dintr-un alt drog?
Aceasta a fost călătoria mea
în încercarea de a dezvolta un tratament pentru dependența de opioide,
și m-a purtat în direcții surprinzătoare.
Călătoria mea a început cu studierea canabisului,
drogul pe care majoritatea oamenilor îl numesc marijuana.
Pentru a înțelege
cum ar putea ajuta canabisul la combaterea epidemiei de opioide,
întâi ne-ar fi de folos să înțelegem puțin despre știința din spatele drogului
și despre politica lui.
Canabisul e o plantă complexă.
E de fapt compusă din mai mult de 140 de canabinoizi.
Canabinoizii sunt substanțe chimice active din plantă
care se leagă de receptorii canabinoizi din corpurile noastre.
Canabinoidul psihoactiv puternic care duce la recompensă, starea de bine,
este THC,
pe care noi, oamenii de știință îl numim tetrahidrocanabinol.
Destul de simplu, nu?
Dar politica lui e mult mai complicată.
Atitudinile față de canabis
și cantitatea de THC care e considerată fără riscuri
s-au schimbat dramatic de-a lungul anilor.
De fapt, această țară a avut o relație complicată
cu drogul.
Canabis e fie foarte demonizat, fie glorificat.
De parte demonizării,
canabisul a fost considerat un medicament din Anexa I de către DEA,
Agenția de Combatere a Drogurilor,
însemnând că e considerat
un drog cu potențial foarte înalt de abuz,
neavând nicio valoare medicinală.
Mai mult, eticheta Anexei I a dus la arestarea în masă și părtinitoare
pentru folosirea canabisului
în special în rândul bărbaților tineri de culoare sau mulatri.
În orice caz, lucrurile se schimbă.
Pendulul se deplasează în direcția opusă.
Azi, canabisul e legal pentru uz medical sau recreativ în majoritatea statelor.
Și o lege e considerată în Congres pentru a scoate canabisul
de pe lista cu droguri periculoase.
Am văzut de asemenea o creștere mare a cercetărilor despre canabis.
Majoritatea cercetărilor, inclusiv unele dintre ale mele,
se concentrează pe THC.
De fapt, cercetarea noastră pe animale a arătat o relație negativă
între THC și dependența de opioide.
Însă, după cum am menționat,
planta de canabis are peste 100 de canabinoizi.
Deci THC nu a fost singurul de studiat.
În examinarea altui canabinoid,
canabidiolul,
care e prescurtat CBD,
am fost surprinși să observăm caracteristici relevante
ameliorării comportamentelor legate de dependența de opioide.
Așadar, călătoria mea s-a întors spre CBD.
Deci, ce e acest CBD care s-a mutat din obscuritate
acum câțiva ani
peste tot în societate,
în cafeaua ta dimineața,
în apa de la prânz
și în berea de la cină?
CBD vine din planta de canabis,
dar în contrast cu THC care are efectul de drogare,
CBD nu dă dependență.
Încă încercăm să ne dăm seama cum funcționează CBD,
dar se știe că CBD alterează substanțe chimice din creier
care regulează emoțiile și anxietatea.
Interesant e că oferind CBD modelelor noastre animale
care aveau un istoric de auto-administrare a heroinei,
și-au redus comportamentul de căutare a heroinei.
Mai exact, CBD a redus căutarea heroinei declanșată de indicii de mediu
care au fost asociați anterior cu drogul.
Dați-mi voie să o spun din nou.
CBD a redus căutarea de heroină declanșată de indicii de drog.
Asta e semnificativ,
deoarece dorința e adesea declanșată de amintirea indicilor
asociați anterior cu consumul de droguri.
Și dorința e un lucru de viață sau moarte în fiecare zi
pentru oamenii cu tulburare de consum de opioide.
Pur și simplu,
dorința poate duce la recădere
și moarte prin supradoză.
Deci, reducerea dorinței e o strategie de tratament importantă.
Obținând rezultate în acest mod de la modelele animale
e primul pas critic în procesul FDA
de dezvoltare a unor noi medicamente.
Următorul pas:
studii pe oameni.
În primul nostru studiu pe oameni,
am demonstrat că CBD e sigur,
chiar dacă indivizii care îl consumă luau și un opioid puternic.
Apoi, pentru determinarea eficacității,
am efectuat studii clinice
și ne-am asigurat că atât investigatorii studiului,
cât și participanții
nu știau cine primește CBD sau placebo.
Rezultatele acestor studii au reprodus rezultatele pe care le-am avut
în experimentele pe animale.
Deci, acum știm că CBD poate reduce dorința declanșată de indicii de mediu
în consumatorii umani de heroină.
Mai mult, rezultatele noastre au demonstrat
că CBD reduce anxietatea asociată cu consumul de droguri.
Asta e important pentru că anxietatea e un alt factor critic
care declanșează dorința.
Important e că CBD a redus și nivelul hormonului de stres cortizol
care e deseori ridicat când persoanele dependente sunt expuse la droguri.
O altă constatare interesantă
a fost că CBD a continuat să reducă dorința și anxietatea
chiar la o săptămână după ultima administrare.
Acest aspect al eficacității prelungite e foarte benefic
pentru oameni care iau orice medicație.
Deci, dovezile sunt în creștere.
CBD are potențial în reducerea trăsăturilor dependenței de opioide,
cum ar fi dorința și anxietatea.
Dar încă nu suntem la capătul drumului în dezvoltarea medicamentelor.
Standardul de aur pentru medicină stabilit de FDA
e realizarea de studii clinice mari.
Recent, am fost destul de norocoasă să mi se ofere oportunitatea rară
de a conduce un studiu clinic mare cu CBD
pe persoanele cu dependență de opioide.
Și e de așteptat ca acest studiu să continue pentru încă doi ani cel puțin.
CBD e acum cercetat pentru numeroase condiții medicale.
De asemenea, în timpul ultimului deceniu
societatea noastră a văzut o explozie de CBD.
E pus în băuturi, mâncare, produse de sănătate și îngrijire a pielii.
Se dă CBD chiar și animalelor de companie.
Deci, e CBD un drog minune precum spun unii oameni?
Nu.
Are potențiale beneficii medicale?
Are.
Dar singurul mod de a avea informații clare
despre siguranța și eficacitatea CBD-ului
e prin studii clinice mari.
Deci, este posibil
să schimbăm situația
prin folosirea acestei plante familiare
și dezvoltând o medicație care nu dă dependență, aprobată de FDA,
pentru dependența de opioide?
Absolut.
De asta muncim atât de mult acum
la dezvoltarea unei soluții bazate pe CBD.
Pentru mine,
potențialele beneficii sunt evidente și copleșitoare.
Înseamnă să ajutăm familii să își recapete mama sau tatăl.
Înseamnă să-ți vezi copilul absolvind liceul sau facultatea.
Dar cel mai important,
înseamnă să ajutăm la salvarea multora dintre sutele de mii de vieți
care altfel s-ar pierde din cauza opioidelor
în următorul deceniu.
Vă mulțumesc!
(Aplauze)